Fortuna Liga: FC DAC 1904 - FK Senica 0:0 (Online) | DAC
2016. augusztus 25. - 17:56
FC DAC 1904 - FK Senica 0:0
Sárga lapok: Kosorín, Ebwelle, J.R. Lopez (mindhárman Senica)
Nézőszám: 1313.
DAC: Tofiloski - Kwin, Michalík, Huk, Brašeň - Huk - Štepanovský (79. Černák), Nagy (57. Pambou), Ľupták, Pačinda (66. Vida) – Sarr - Szarka
Németh: Csalódottak vagyunk, fontos pontokat veszítettünk el
Kattints a képre, és galéria nyílik!
Németh Krisztián meccs utáni arcáról mindent le lehetett olvasni
A DAC szerzett egy újabb pontot. Pazar. Voltak helyzeteik, voltak orbitális helyzeteik, de a gól nem jött össze ismét. Szóval inkább azt lehet mondani, itt hagytak két pontot.
Vida beadása után Šulla elég sután ért a labdába a kapu előtt, Černák lőhetett kapura, de ő meg egy védőbe durrantott. A labda kijött, és a sárga-kékek ahelyett, hogy valahogy visszagyömöszölték volna a tizenhatoson belülre, lepasszolták hátulra. A bíró meg erre lefújta a meccset.
Sarrt fogták le az oldalvonalnál. szabadrúgással jöhet a DAC a tizenhatostól balra.
Ľupták kapásból az égbe lőtt.
Sarr tette középre a labdát, de Szarka hiába nyújtózkodott, nem érte el a kapu előtt.
Pillár maradt lent egy ütközés után, a játék áll.
Szarka hibázott. Brašeň bal szélről ívelt középre, a rövid saroknál érkező Szarka azonban elfejelte a labdát keresztbe a kapu előtt.
A túloldalon Michalík szerelte Ebwellét.
Březina előzte meg Szarkát a tizenhatos előtt.
Sarr baltázza el a következő helyzetet. A labdával eljutott az alapvonalig, a beadása viszont elszáll a kapu előtt állók felett, és valahol a túloldalon landol, a senkiföldjén.
Štepanovský számára véget is ért a mérkőzés. Černák áll be helyette a támadó alakzatba.
Vida labdája pontatlan elöl Štepanovskýnak.
Pambou tolt egyet a labdát úgy 25-re a kaputól, majd megeresztett egy csípősnek nem mondható lövést, amivel legfeljebb Šulla éberségét tesztelte. Nos, a kapus ott volt, ahova a lövés jött. Piskóta.
Vida beadása és Szarka fejese után Šulla bokszolja ki a labdát.
Březina próbálta röviden hazaadni a labdát, de ez hiba volt. Végül egy szöglettel megúszták a vendégek.
Csere a vendégeknél: Lopéz le, Turyna be.
Šulla szedi le magabiztosan Pambou beívelését.
A másik odlalról Vida ível középre, Michalík pedig fejel, de a kaput nem találja el.
Štepanovský szöglete után az egyik DAC-játékos elesett a tizenhatoson belül, de a bíró nem ítélt büntetőt.
Michalík szerelte fontos helyzetben Lopézt.
Šulla sajnos jól őrzi az FK Senica hálóját
1313 néző váltott jegyet a mai meccsre
Egyesek transzparenssel tiltakoznak, mások továbbra is kitartóan buzdítják a csapatot.
Egy jobbról érkező beadást már lefújt a játékvezető les miatt, de Vida még ellőtte.
A nézőszám: 1313.
Németh Krisztián megint cserél: Pačindát hozza le, Vida folyatja a helyén.
Most Brašen próbált kényszerítőzni Pačindával, de egyszerűen nem megy. Utóbbi rosszul adta vissza.
Szarkának sem jön össze egyelőre a gólszerzés
Pačinda próbálta kiugratni Sarrt, aki viszont nem mozdult be a labdára. A másik próbált még utánaeredni, de már a védőké volt.
Sarr ezúttal rosszul továbbította a tizenhatosnál neki lepasszolt labdát. Oda a helyzet.
Šulla előzte meg Štepanovskýt a tizenhatosnál.
Csere a DAC-nál: Nagy helyére állt be Pambou.
Szarka fordult kapura a tizenhatos sarkától, lövését azonban blokkolták a védők.
Blažek maradt lenn a földön, mire a DAC játékosai sportszerűen kirúgták a labdát. Blažeket végül nem kell ápolni.
Pačindát állítja meg lesen a játékvezető.
MICSODA HELYZET!
Sarr ezúttal Szarkának tette le a labdát, aki felpörgette maga előtt, hogy védőjét becsapja, de ezután mellélőtt.
Pirulo besárgult.
Sarr a tizenhatoson belül Štepanovskýt kereste a labdával, de nem sikerült helyzetbe hoznia.
Brašeňnyel szemben szabálytalankodott Pirulo. A sértett végezte el a szabadrúgást, de csak Šulla kezeibe lőtte a labdát.
Štepanovský fogta a fejét...
...amikor kihagyta óriási helyzetét a 42. percben.
Ebwelle ellőtte a labdát, miután lefújták, hgoy lesen állt. A bíró felmutatta neki a sárgát.
Pirulo alakított ki lövőhelyzetet: jobbról cselezett befelé, a tizenhatos sarkától pedig a laposan ellőtte a hosszú alsó mellett. Tofiloski csak szemmel kísérte.
ŠTEPANOVSKÝ MOST HAGYTA KI AZ IDÉNY HELYZETÉT!
Most szarka dolgozta ki a helyzetet, ő tört be balról a tizenhatoson belülre, majd az alapvonaltól tette középre a kapus előtt álló Štepanovskýnak, ő viszont jobb belsővel elküldte a labdát a hosszú mellett... Úgy két méterre a kaputól!!!
Brašeňnek sikerült átküzdenie magát egy védőn a bal szélen, majd levezette a labdát egészen az alapvonalig, onnan tette középre a védők gyűrűjében álló Štepanovskýnak, aki viszont nem tudott rendesen kapura fordulni a labdával, és csak egy védőbe lőtt.
Nem siet itt senki sehova. Šulla hátul passzolgat a védőkkel, a sárga-kékeknek eszük ágában sincs letámadni őket...
Először kerültek helyzetbe a vendégek. Egy szabadrúgásból ívelték a kapu elé a labdát, Pillár pedig fejjel ért bele, de nem tudta a kapura irányítani. Mindenesetre a DAC-védők csak valahol mögötte kóvályogtak...
Cserélnek a vendégek, vélhetően sérülés miatt: Kosorin helyett áll be Blažek.
Pačinda ívelt a kapu elé szabadrúgásból, de a védők kifejelték megint.
Egy előre ívelt labdát Pačinda ível középre, gyengén, a kapus kezébe.
A kispad még vár a gólra
Kissé unottan játszik a DAC, pedig még nem sok minden történt a pályán...
Kupaktanács a meccs előtt
Nagy Péter eresztett meg egy lövést úgy 25 méterre a kaputól, Šulla a helyén.
A tizenhatoson belül Pirulo próbálta megjátszani Ebwellét, de hosszú volt a labdája, a hazaiak tisztáztak.
A Hónap Góljáért járó díjat Vida Kristopher vehette át a kezdő sípszó előtt
A szöglet a rövid sarokhoz érkezett, a vendégek kifejelték.
Ilyen volt a bevonulás
Pačinda addig tétovázott egy beadásnál, míg becsúszva szerelték. Szöglettel jöhet a DAC.
Támadó szabálytalanság miatt kifele jöhet szabadrúgás a DAC kapujától.
Gonchar kereste a labdát a saját tizenhatosán belül, Pačindának sikerült belepöckölnie, de Šulla kapus már ott volt előtte, és nem tudta átlőni rajta.
Ľupták szabálytalankodott a középpályán. Az elvégzett szabadrúgás után a labda egészen Tofiloskiig megy.
Pačinda futott lesre.
Kosorin kapta a mérkőzés első sárga lapját.
Pačinda ugratta volna ki Szarkát védője mögül, aki viszont feldobta magát a tizenhatos vonalánál ahelyett, hogy egyedül vezette volna a labdát a kapusra. A bíró nem ette meg...
Štepanovský és Sarr nem értették meg egymást a jobb szélen. Előbbi indította volna utóbbit, csakhogy Sarr nem startolt...
Ebwellének ívelték előre a labdát a bal szélre, de Kwin szépen keresztez és megszerzi.
Pazar támadást vezetett a DAC a jobb szélen. Kwin a középső alakzattal játszott össze, majd néhány rövid passz után a védőt indították a jobb szélen. Kwin elmulasztotta a helyzetet, hogy azonnal visszategye Ľuptáknak a labdát, ehelyett félmagasan ívelte a hosszú sarokhoz, ahol viszont Pačinda nem tudta rendesen levenni a se nem elég magas, se nem a földre érkező labdát. Behajolva, mellel próbálta maga elé tenni, de a labda kiment... Ígéretes akció volt, ahhoz képest helyzet nem lett belőle.
Purilót állítja meg lesen a játékvezető.
A középpályáról végezhettek el szabadrúgást a vendégek, ami után Štepanovský összefejelhetett valakivel. A fejét fogva fekszik a földön, a bíró leállítja a játékot.
FC DAC 1904: Tofiloski – Kwin Kwin, Huk, Michalík, Brašeň – Pačinda, Nagy, Ľupták, Štepanovský – Sarr – Szarka (C).
Cserék: Slávik – Szépe, Vida, Pambou, Černák, Polievka, Šabala.
FK Senica: Šulla (C) – Gonchar, Březina, Pillár, Delgado – Kratochvíl – Pirulo, Kosorin, Andrés Lopéz – Ebwelle.
Cserék: Plach – Krč, Astray, Červeňák, Blažek, Quaye, Turyna.
Sereghajtóként fogadja a DAC Szencen a Senicát. A sárga-kékek nem találják a játékukat, öt mérkőzés óta egyetlen pontot tudtak szerezni a pályán, még az első mérkőzésen a Zsolna ellen idegenben. A Senica ellen tavaly mindhárom mérkőzését megnyerte a DAC, de ez most nem jelent sokat, mivel az előző meccsükön Nagymihálytól kaptak ki, amely szintén nem tudta legyőzni a sárga-kékeket a tavalyi idényben. A Senica jelenleg három győzelemmel és ugyanennyi vereséggel a tabella közepén tanyázik.
3. forduló: FC DAC 1904 - Spartak Myjava 0:1
2. forduló: Spartak Trnava - FC DAC 1904 2:1
Túl lassan haladt, bevonták a jogosítványát